**Budapest Főváros VII. Kerület Erzsébetváros**

**településfejlesztéssel és településrendezéssel összefüggő**

**Partnerségi Egyeztetés Szabályai**

A szabályzat elkészítésének a célja, hogy a településfejlesztési és településrendezési dokumentumok megalkotására irányuló eljárás során történő egyeztetéseknél biztosítani lehessen a minél szélesebb körű véleményezői partnerek bevonását, a vélemények megfelelő dokumentálási rendszerét és az elfogadott településrendezési eszközök nyilvánosságát.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 29.§-a alapján Budapest VII. kerület Erzsébetváros településfejlesztéssel és településrendezéssel összefüggő Partnerségi Egyeztetés Szabályai az alábbiak:

1. **Az egyeztetésben résztvevők (a továbbiakban: partnerek) köre:**
2. A kerület teljes lakossága
3. Valamennyi kerületi településfejlesztéssel, településrendezéssel összefüggésbe hozható kerületi székhelyű építészeti, mérnöki szakmai érdekképviseleti szervezet és kerületi székhellyel, telephellyel rendelkező gazdálkodó szervezet.
4. Valamennyi, az Önkormányzatnál regisztrál civil szervezet
5. Valamennyi, a kerületben működő, elismert egyház
6. A környezet védelmének általános szabályairól szóló 1995. évi LIII. törvény 98. § (2) a) pontja alapján a településrendezési eszközök véleményezési eljárásába bejelentkező szervezetek
7. **A partnerek tájékoztatásának módja és eszközei:**
   1. **A tájékoztatás megindítása és a véleményezés lehetőségei:**
      * 1. Az Önkormányzat a partnerek tájékoztatásának elősegítésére a kerületi honlapon külön tárhelyet biztosít a partnerségi egyeztetés során keletkező dokumentációk egységes megjelentethetősége érdekében.
        2. Az településfejlesztési/településrendezési dokumentumtól és az egyeztetési eljárás módjától függően az 1. számú táblázatban meghatározott egyeztetési szakaszokban a polgármester az értelmezéshez szükséges részletezettségű és szükség esetén alátámasztó munkarészeket tartalmazó tájékoztatást tölt fel a kerületi honlapon biztosított tárhelyre, melynek megjelenéséről felhívást tesz közzé
   * helyben szokásos módon,
   * a kerületi honlap főoldalán,
   * Erzsébetváros ingyenes lapjában.
8. számú táblázat:

|  |  |  |  |
| --- | --- | --- | --- |
| **Dokumentum** | **Eljárás fajtája** | **Előzetes tájékoztatás** | **Elfogadás előtti tájékoztatás** |
| Településfejlesztési koncepció | - | van | van |
| Integrált településfejlesztési stratégia | - | nincs | van |
| Településrendezési eszközök (pl. helyi építési szabályzat) | Teljes eljárás | van | van |
| Egyszerűsített eljárás | nincs | van |
| Tárgyalásos eljárás | nincs | van |

* + - 1. A közzétett tájékoztató alapján a partnerek a tájékoztatóban meghatározott határidőig írásos észrevételeket tehetnek az alábbi módokon:
  + az írásos észrevétel Polgármesteri Hivatal Főépítészi Irodájának címére (1076 Budapest, Garay u. 5.) történő megküldésével,
  1. **A javaslatok, vélemények dokumentálásának, nyilvántartásának módja:**
     + 1. A beérkezett véleményeket a Főépítészi Iroda táblázatban összegzi.
       2. A véleményekről készített táblázatot az ügy aktájában lefűzve meg kell őrizni.
  2. **Az el nem fogadott javaslatok, vélemények indokolásának módja, a dokumentálásuk, nyilvántartásuk rendje:**
     + 1. Valamennyi beérkező véleményt tartalmazó táblázatot a Főépítészi Iroda megküldi a fejlesztési dokumentum, ill. a településrendezési eszköz készítésével megbízott tervezőnek, aki szakmai javaslatot készít a Főépítészi Iroda részére.
       2. A tervezői szakmai javaslat alapján a Főépítészi Iroda valamennyi érdemi észrevételre választ állít össze, melyben külön megindokolja a beérkezett, de el nem fogadott véleményekre adott válaszát.
       3. Az el nem fogadott javaslatok, vélemények indokolását tartalmazó táblázatot a Főépítészi Iroda feltölti a II./1./a pontban meghatározott tárhelyre, és erről hirdetményt jelentet meg a kerületi honlapon.
       4. Az el nem fogadott javaslatokról, véleményekről készített táblázatot az ügy aktájában lefűzve meg kell őrizni.
  3. **Az elfogadott koncepció, stratégia és településrendezési eszközök nyilvánosságát biztosító intézkedések:**
     + 1. Valamennyi elfogadott koncepció, stratégia, és településrendezési eszköz jóváhagyásának kihirdetését követő 10 napon belül a Főépítészi Iroda az elfogadott településrendezési eszközt teljes terjedelmében feltölti a II./1./a pontban meghatározott tárhelyre.
       2. Az II./4./a pontban meghatározott intézkedésről a polgármester felhívást tesz közzé a
  + helyben szokásos módon,
  + a kerületi honlap főoldalán,
  + Erzsébetváros ingyenes lapjában.

1. **A szabályok hatályossága:**
   1. **Területi hatály:**

A szabályzat Budapest Főváros VII. kerület Erzsébetváros közigazgatási területére készülő fejlesztési dokumentumokra és településrendezési eszközökre terjed ki.

* 1. **Időbeni hatály:**

2013. március 1-től visszavonásig érvényes.