**Hatástanulmány az Önkormányzat tulajdonában álló lakások és nem lakás céljára szolgáló helyiségek elidegenítéséről szóló**

**18/2012. (IV.27.) önkormányzati rendeletének módosításáról szóló rendelethez**

A Jogalkotásról szóló 2010. évi CXXX. törvény 17. § szerint a Képviselő-testületet tájékoztatni kell az előzetes hatásvizsgálat eredményéről. A hatásvizsgálaton belül vizsgálandó a tervezett jogszabály valamennyi jelentősnek ítélt hatása, különösen társadalmi, gazdasági, költségvetési hatásai, a környezeti egészségügyi következményei, az adminisztratív terheket befolyásoló hatásai, a jogszabály megalkotásának szükségessége és a jogalkotás megalkotásának elmaradásának várható következményei, a jogszabály alkalmazásához szükséges személyi, szervezeti, tárgyi és pénzügyi feltétele.

**Társadalmi, gazdasági, költségvetési hatásai**

A vételár egy összegben történő megfizetése esetén a vevőt jelentős mértékű kedvezmény illeti meg. jogértelmezési probléma adódott korábban abból, hogy amennyiben a vevő a vételárat két részletben veszi meg, akként, hogy a z utolsó részletet banki hitelből fizeti meg legkésőbb a banki ügyintézési határidőt követően, úgy erre a második – és jelentősebb vételárrészletre – is megilleti-e a kedvezmény. A jogértelmezési probléma abból adódott, hogy a foglaló jogi természete szerint a szerződés teljesítésével válik a vételár részére, azaz addig mellékkötelezettség. A banki hitelből teljesítő vevők, akik viszonylag rövid időn belül teljesítették a teljes vételárat, igényelték a teljes vételárra a kedvezményt, érvelésük szerint, mert egyösszegűnek tekinthető a kifizetés. A rendeletmódosítás célja tehát, hogy egyértelművé váljék, hogy a foglaló megfizetését követően a legkésőbb 60 napon belül a teljes vételárat banki kölcsönből megfizető vevőket is megillesse a vételárkedvezmény.

A rendeletmódosítás egyértelmű szabálya alapján tehát elhárul az a jogértelmezés bizonytalanság, hogy a vételárkedvezmény milyen mértékben illeti mega vevőket.

Pozitív hatás: csak pozitív hatás valószínűsíthető, tekintve, hogy a vevők oldaláról megszűnik a bizonytalanság, így az Önkormányzat rövidebb idő alatt hozzájut a lakások teljes vételárához, csökkentve ezzel a részletfizetés nyilvántartásából eredő adminisztratív terheket is.

**Környezeti, egészségügyi következmény**

Jelen rendelet-módosítás vonatkozásában nem releváns.

**Adminisztratív terveket befolyásoló hatások**

Az ügyfél számára az adminisztratív terhek egyértelműen csökkennek.

Az Önkormányzat oldalán az adminisztratív terhek egyértelműen csökkennek

**Jogszabály megalkotásának szükségessége, jogalkotás megalkotásának elmaradásának várható következményei**

A jogszabály megalkotását az egyértelmű jogi környezet biztosítsa teszi szükségessé.