**ERöMŰVHÁZ**

**Erzsébetvárosi Összevont Művelődési Központ**

**Üzleti terve**

**2013.01.01-2013.12.31-ig**

Erzsébetváros Önkormányzata 100 %-os tulajdonában álló ERöMŰVHÁZ Erzsébetvárosi Összevont Művelődési Központ Nonprofit Kft elkészítette a 2013.01.01-től 2013.12.31-ig terjedő időszakra vonatkozó üzleti tervét.

Az üzleti tervben – az Önkormányzat határozatával összhangban – a Nonprofit Kft-hez átkerülő feladatok (a Róth Miksa Emlékház és Gyűjtemény, valamint az Erzsébetvárosi Közösségi Ház) működtetésével kapcsolatos költségeket, a működésből származó saját bevételeket, valamint az Önkormányzattal megkötésre kerülő közszolgáltatási szerződésből származó támogatás összegét vettük figyelembe.

Az üzleti terv elkészítésekor az alábbi feltételekből indultunk ki:

1. A feladatok átvételével egyidejűleg a Nonprofit Kft átvette a két költségvetési intézmény munkavállalóit. A munkavállalók átkerültek a Munka törvénykönyve hatálya alá, az idei üzleti tervben látható, hogy egy munkavállalótól megváltunk, eggyel viszont bővültünk, így a feladatellátás a dolgozói létszámot tekintve továbbra is megoldott. A munkaköri leírások realizálásával előre láthatóan nincs szükség létszámnövelésre, viszont a táblázatban is látható, hogy az alacsonyabb bérrel rendelkezőknél 5 %-os emeléssel számolunk.
2. A társaság saját bevételei között mindkét szervezeti egységnél a biztonsággal realizálható jegybevételek, bérleti díjbevétel került megtervezésre a tavalyi forgalom alapján.
3. A közszolgáltatási szerződésből származó támogatás összegét a ténylegesen felmerülő költségek, a tervezett költségek és a saját bevételek különbözeteként állapítottuk meg. A szakmai feladatok zavartalan ellátásához a társaság saját bevételein felül mindösszesen 2013. évre 94.000.000.-Ft összegű közszolgáltatási szerződés keretében biztosított önkormányzati támogatásra van szükség (a január 1-től március 31-ig tartó időszakra 17.561.058.-Ft támogatáson felül 76.438.942.-Ft egyenlő havi részletekben a fennmaradó időszakra).
4. A fent megnevezett összeg a két épület zavartalan működtetéséhez elegendő. Az üzleti terv táblázataiban látható, hogy a fenntartás többek között magában foglalja a közüzemi szolgáltatások díját, az épületek takarítását, irodaszer ellátását.
5. A szponzori és pályázati bevételekkel nem tudtunk tervezni, mivel az előző évben nem készült kimutatás, mely alapját képezhette volna az idei tervnek. Folyamatos pályázatfigyelés mellett, együttműködve Erzsébetváros Hivatalának illetékes irodájával minden lehetséges pályázatot számba vesszünk.
6. A szakmai programok a közszolgáltatási szerződben foglaltak alapján készültek el. Mivel a Közösségi Ház anyagai között nem volt tanulmány, mely megmutatta volna Erzsébetváros lakosainak összetételét, így próbáltunk minden korosztály és érdeklődési körnek megfelelő rendezvénytervet összeállítani.

* A kiállításokon lehetőséget biztosítunk kerületben alkotó művészeknek, hogy bemutatkozhassanak, ezzel is támogatva a tehetségek kiemelkedést.
* Irodalmi estekkel a célunk, hogy kortól és nemtől függetlenül mindenki betekintést nyerjen a kortárs költészetbe.
* A rendezvényeket két részre osztottuk. Egy részük az ünnepekhez kötődnek, ezzel célunk, hogy a kerületi lakosság széles rétegéhez eljutathassuk üzeneteinket. Az alkalmi rendezvényekkel pedig a szabadidő eltöltésére alkalmas programokat szeretnénk kínálni az érdeklődőknek.

1. A Nonprofit Kft. folyamatos fizetőképességét garantálja továbbá az alapító által pénzben rendelkezésre bocsátott 1,5 millió Ft összegű jegyzett tőke.

Budapest, 2013. február 12.

Hamvas Levente Péter

ügyvezető igazgató