**526/2012. (IX.20.) számú határozat:**

**- Tulajdonosi döntések ingatlanok hasznosítása tárgyában** *(Csányi utca 5.)* **-**

*(14 igen, 0 nem, 2 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy nyilvános versenyeztetés útján történő értékesítésre kijelöli a Budapest, VII. ker. Csányi u. 5. sz. alatti, 34105 hrsz.-on nyilvántartott 465 m2 alapterületű, tulajdoni lap szerint „kivett lakóház, udvar” megjelölésű társasházi tulajdonú épületet.

A Képviselő-testület az induló kikiáltási árat az épület forgalmi értékének, azaz *75.800.000., Ft* 90%-ában, a licit lépcsőt pedig 100.000,-Ft–ban határozza meg, és felkéri az ERVA Zrt-t a versenyeztetési eljárásra vonatkozó felhívás elkészítésére és jóváhagyás céljából a Pénzügyi és Kerületfejlesztési Bizottság elé történő előterjesztésére.

Az eladási pályázati eljárás eredményét a Képviselő-testület hagyja jóvá a versenyeztetési eljárást követő képviselő-testületi ülésen.

**Felelős:** Vattamány Zsolt polgármester

**Határidő:** 2012. december 1.

***A határozat végrehajtásáért felelős:*** *dr. Csomor Sándor az ERVA Zrt. vezérigazgatója*

*dr. Máté Katalin a Városgazdálkodási Iroda vezetője*

**721/2012. (XII.10.) számú határozat:**

**- Ingatlanok hasznosítása -**

*(12 igen, 1 nem, 1 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy továbbra is fenntartja az 526/2012.(IX.20.) sz. határozatát, valamint hozzájárul ahhoz, hogy a határidő 2013. március 31. napjára módosuljon.

**Felelős:** Vattamány Zsolt polgármester

**Határidő:** 2013. március 31.

***A határozat végrehajtásáért felelős:*** *dr. Csomor Sándor az ERVA Zrt. vezérigazgatója*

*dr. Máté Katalin a Városgazdálkodási Iroda vezetője*

**60/2013.(01.11.) Sz. PKB határozat**

**- Nem lakás célú helyiségek árverés útján történő elidegenítése**

**Budapest, VII. Csányi u.5. hrsz: 34105 -**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága a 11/2012. (III.26.) sz. önkormányzati rendelet 5§. (1) értelmében úgy dönt, hogy a Bp. VII. Csányi u.5. sz. alatti, 34105 hrsz.-on nyilvántartott 465 m2 alapterületű, tulajdoni lap szerint „kivett lakóház udvar” megjelölésű társasházi tulajdonú épületre vonatkozóan a Képviselő-testület 526/2012.(IX.20.) és 721/2012.(XII.10.) számú határozataiban meghatározott feltételek melletti nyilvános árverés útján történő elidegenítését tartalmazó, jelen határozathoz mellékelt felhívást jóváhagyja.**

**A Bizottság felkéri az ERVA Zrt.-t az árverés lebonyolítására és az adásvételi szerződés megkötésére.**

**Felelős: Vattamány Zsolt polgármester**

**Határidő: folyamatos**

**Végrehajtásért felelős: dr. Csomor Sándor- Erva Zrt. – vezérigazgató**

*A fenti határozatot a Bizottság egyhangúan (6 igen, 0 nem szavazattal, 0 tartózkodással) elfogadta.*