**173/2012. (IV.26.) számú határozat:**

**- Az Erzsébetvárosi Vagyon- és Ingatlankezelő Központ Kft. kiépítésével kapcsolatos döntésekről -**

*(11 igen, 1 nem, 5 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az EVIKVÁR Erzsébetvárosi Vagyon- és Ingatlankezelő Városgondnoksági Kft. (cg: 01-09-974169) alapítót felhatalmazza, hogy a jelen határozat mellékletét képező alapító okirat szerinti EVIKINT Intézményi Műszaki Gondnoki és Településüzemeltetési Korlátolt Felelősségű Társaságot mint az Önkormányzat 100%-os tulajdonában lévő gazdasági társaság 100%-os tulajdonában lévő gazdasági társaságot megalapítsa.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *Bencze György az EVIK Kft. ügyvezetője*

*A határozat végrejhajtásában érintett:**dr. Máté Katalin a Városgazdálkodási Iroda vezetője*

*Fitosné Z. Zsuzsanna a Pénzügyi Iroda vezetője*

**287/2012. (V.18.) számú határozat:**

**- Feladat ellátási szerződés EVIKINT Intézményi Műszaki Gondnoki és Településüzemeltetési Kft.-vel és az EVIKLAK Erzsébetvárosi Önkormányzati Lakás- és Helyiséggondnoksági Kft.-vel -**

*(11 igen, 0 nem, 4 tartózkodás)*

**1.**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy Budapest Főváros VII. Kerület Erzsébetváros Önkormányzata megköti az EVIKINT Intézményi Műszaki Gondnoki és Településüzemeltetési Kft.-vel a Budapest Főváros VII. Kerület Erzsébetváros Önkormányzat tulajdonát képező, illetve a Budapest Főváros VII. Kerület Erzsébetváros Önkormányzat Polgármesteri Hivatala által használt ingatlanokra vonatkozó épületgondnoksági feladatok ellátására irányuló, a jelen határozat mellékletét képező háromoldalú épületgondnoksági feladat ellátási szerződést.

A Képviselő-testület felkéri a Polgármestert, hogy az EVIKINT Kft. cégbejegyzéséről szóló bírósági végzés kézhezvételététől számított 5 munkanapon belül a szerződést aláírja.

**Felelős:** Vattamány Zsolt polgármester

**Határidő:** az EVIKINT Kft. cégbejegyzéséről szóló végzés kézhezvételét követő 5 munkanap

**2.**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy az EVIKINT Intézményi Műszaki Gondnoki és Településüzemeltetési Kft.-vel kötendő háromoldalú feladat ellátási szerződés jövőben szükségessé váló esetleges módosítására felhatalmazza a Pénzügyi és Kerületfejlesztési Bizottságot.

**Felelős:** Vattamány Zsolt polgármester

**Határidő:** 2012. évi költségvetés következő módosítása

***A határozat végrehajtásáért felelős:*** *Bencze György az EVIKVÁR Kft. ügyvezetője*

*Fitosné Z. Zsuzsanna a Pénzügyi Iroda vezetője*

*dr. Máté Katalin a Városgazdálkodási Iroda vezetője*

**487/2012. (VI.28.) számú határozat:**

**- Személyi ügyek -**

*(10 igen, 0 nem, 4 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy felhatalmazza az EVIKVÁR Kft. (cg: 01-09-974169) alapítót, hogy az EVIKINT Intézményi Műszaki Gondnoki és TelepülésüzemeltetésiKorlátolt Felelősségű Társaság ügyvezetőjének Nyíri Dórát (lakcím: ……………..., anyja születési neve: ……………….) válassza meg határozott időre 2 évre.

A Képviselő-testület az ügyvezető díjazását havi bruttó 200.000.-Ft-ban, azaz kettőszázezer forintban állapítja meg.

Budapest Főváros VII. kerület Erzsébetváros Önkormányzatának Képviselő-testülete felhatalmazza az EVIKVÁR Kft. (cg: 01-09-974169) alapító ügyvezetőjét, hogy az EVIKINT Intézményi Műszaki Gondnoki és Településüzemeltetési Korlátolt Felelősségű Társaság cégbejegyzési eljárásához szükséges nyilatkozatokat, intézkedéseket tegye meg.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *Bencze György az EVIKVÁR Kft. ügyvezetője*

*dr. Máté Katalin a Városgazdálkodási Iroda vezetője*

**507/2012. (VII.30.) számú határozat:**

**- Feladat ellátási szerződés EVIKINT Intézményi Műszaki Gondnoki és Településüzemeltetési Kft.-vel zöldfelületek és zöldterületek fenntartásával kapcsolatos feladatok ellátására -**

*(12 igen, 0 nem, 5 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy jóváhagyja a Budapest Főváros VII. kerület Erzsébetváros Önkormányzata és az EVIKINT Intézményi Műszaki Gondnoki és Településüzemeltetési Kft. által kötendő, a Budapest Főváros VII. kerület Erzsébetvárosi Önkormányzat tulajdonát képező zöldfelületek és zöldterületek fenntartásával kapcsolatos feladatok ellátására irányuló, a jelen határozat mellékletét képező vagyongazdálkodási feladat-ellátási szerződést, és felkéri a Polgármestert, hogy a szerződést a Műszaki leírás jóváhagyását követően aláírja, továbbá hogy gondoskodjék a megkötésre kerülő szerződés pénzügyi fedezetének az Önkormányzat 2012. évi költségvetésébe történő betervezéséről.

**Felelős:** Vattamány Zsolt polgármester

**Határidő:** 2012. augusztus 23.

***A határozat végrehajtásáért felelős:*** *Bencze György az EVIKVÁR Kft. ügyvezetője*

*dr. Máté Katalin a Városgazdálkodási Iroda vezetője*

*Fitosné Z. Zsuzsanna a Pénzügyi Iroda vezetője*

**708/2012. (XII.10.) számú határozat:**

**- Az állami köznevelési intézményt szolgáló ingatlanok épületgondnoksági feladatellátásáról szóló megállapodás -**

*(12 igen, 1 nem, 1 tartózkodás)*

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Budapest Főváros VII. kerület Erzsébetváros Önkormányzata az EVIKINT Intézményi Műszaki Gondnoki és Településüzemeltetési Kft.-vel megköti a 2013. január 1. napjától hatályos a Budapest Főváros VII. kerületi az önkormányzat tulajdonát képező és állami köznevelési intézményeket szolgáló ingatlanokban épületgondnoksági feladatok ellátására irányuló, a jelen határozat mellékletét képező épületgondnoksági feladat-ellátási szerződést.

A Képviselő-testület felkéri a Polgármestert, hogy az EVIKINT Kft.-vel kötendő szerződést aláírja.

**2.**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy az EVIKINT Kft.-vel kötött feladat-ellátási szerződés jövőben szükségessé váló esetleges módosítására felhatalmazza a Pénzügyi és Kerületfejlesztési Bizottságot.

**3.**

Budapest Főváros VII. Kerület Erzsébetváros Önkormányzatának Képviselő-testülete felkéri a polgármestert, hogy a 2013. évi költségvetésben gondoskodjon a feladat ellátásához szükséges fedezetről.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *Bencze György az EVIKVÁR Kft. ügyvezetője*

*dr. Máté Katalin a Városgazdálkodási Iroda vezetője*

*Nyíri Dóra az EVIKINT Kft. ügyvezető igazgatója*